
7 Νοεμβρίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 3919 


ΑΠΟΦΑΣΕΙΣ 

Αριθμ. 2242.5-1.11/77 057/2017 

Κύρωση Συλλογικής Σύμβασης Εργασίας Πλοι¬ 
άρχων Μεσογειακών και Τουριστικών Επιβατη¬ 
γών Πλοίων, έτους 2017. 

Ο ΥΠΟΥΡΓΟΣ ΝΑΥΤΙΛΙΑΣ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 1 και 2 και του άρθρου 5 παρ. 1 
εδάφιο πρώτο του α.ν. 3276/1944 «Περί Συλλογικών Συμβά¬ 
σεων εν τη ναυτική εργασία» (Α' 24), όπωςτροποποιήθηκε- 
συμπληρώθηκε και ισχύει σήμερα. 

β)Του Κώδικα Δημοσίου Ναυτικού Δικαίου, που κυρώ¬ 
θηκε με το ν.δ. 187/1973 (Α' 261), όπως ισχύει. 

γ) Του π.δ. 152/2003 «Περί οργάνωσης του χρόνου 
εργασίας των ναυτικών, σε συμμόρφωση προς τις Οδη¬ 
γίες 1999/63/ΕΚ και 1999/95/ΕΚ» (Α' 124), όπως τροπο¬ 
ποιήθηκε με το π.δ. 171/2014 «Προσαρμογή της ελλη¬ 
νικής νομοθεσίας στις Οδηγίες 2009/13/ΕΚ (I 124) και 
2013/54/ΕΕ (Ι_ 329)» (Α'268). 

δ) Των άρθρων 1, 4 και 5 του ν. 4150/2013 «Ανασυ¬ 
γκρότηση του Υπουργείου Ναυτιλίας και Αιγαίου και 
άλλες διατάξεις» (Α' 102). 

ε) Του π.δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α' 170). 

στ) Του π.δ. 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών και 
Δικτύων, Αγροτικής Ανάπτυξης και Τροφίμων. Ανασύ¬ 
σταση του Υπουργείου Ναυτιλίας και Αιγαίου και μετο- 
νομασίατου σε Υπουργείο Ναυτιλίας και Νησιωτικής Πο¬ 
λιτικής.Μεταφορά Γενικής Γραμματείας Βιομηχανίας 

στο Υπουργείο Οικονομίας, Ανάπτυξης και Τουρισμού» 
(Α' 114). 

ζ)Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Την αριθμ. πρωτ. 3522.2/09/2014/29-04-2014 Εγκύ¬ 
κλιο Δ.Ν.ΕΡ. 2ο (ΑΔΑ: ΒΙΦΘΟΠ-2ΒΨ). 

3. Το αριθμ. πρωτ. 361-49/12-09-2017 κοινό έγγραφο 
του Συνδέσμου Επιχειρήσεων Επιβατηγού Ναυτιλίας και 
της Πανελλήνιας Ένωσης Πλοιάρχων Εμπορικού Ναυ¬ 
τικού ΠάσηςΤάξεως, με το οποίο υποβλήθηκε για κύ¬ 


ρωση η από 17-08-2017 Συλλογική Σύμβαση Εργασίας 
Πλοιάρχων Μεσογειακών και Τουριστικών Επιβατηγών 
Πλοίων, έτους 2017. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Την κύρωση της Συλλογικής Σύμβασης Εργασίας 
Πλοιάρχων Μεσογειακών και Τουριστικών Επιβατηγών 
Πλοίων, έτους 2017, το κείμενο της οποίας υπογράφηκε 
την 17-08-2017 από τους νόμιμους εκπροσώπους του 
Συνδέσμου Επιχειρήσεων Επιβατηγού Ναυτιλίας και της 
Πανελλήνιας Ένωσης Πλοιάρχων Εμπορικού Ναυτικού 
ΠάσηςΤάξεως, έτους 2017, εκτός από το άρθρο 15 αυτής 
(Δικαίωμα επιλογής Πλοιάρχου), το οποίο αντίκειται στην 
κείμενη νομοθεσία. Επιπρόσθετα, κυρώνονται ως εξής: 

α. Το άρθρο 12β (Επιβατηγό - Οχηματαγωγά πλοία 
γραμμής Ελλάδας - Ιταλίας), υπό τον όρο της κατάλλη¬ 
λης ρύθμισης για την εφαρμογή αυτού θεμάτων ασφα¬ 
λιστικής φύσης. 

β. Οι όροι της Συλλογικής Σύμβασης που αναφέρονται 
σε θέματα κοινωνικής ασφάλισης στο μέτρο που δεν 
αντίκεινται στις διατάξεις της κείμενης νομοθεσίας που 
διέπει τα θέματα αυτά. 

2. Η ισχύς της Συλλογικής Σύμβασης, η οποία κυρώνεται 
με την απόφαση αυτή αρχίζει την 1η Ιανουάριου 2017 και 
λήγει την 31 η Δεκεμβρίου 2017. 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΛΟΙΑΡΧΩΝ 

ΜΕΣΟΓΕΙΑΚΩΝ ΚΑΙΤΟΥΡΙΣΤΙΚΩΝ ΕΠΙΒΑΤΗΓΩΝ ΠΛΟΙΩΝ 

Εν Πειραιεί σήμερον την 17η Αυγούστου 2017, οι υπο¬ 
γεγραμμένοι αφενός Μιχάλης Σακέλλης Πρόεδρος και 
Αδαμάντιος Κρασανάκης Γενικός Γραμματέαςτης ενταύ¬ 
θα εδρευούσης Επαγγελματικής Οργάνωσης «Σύνδε¬ 
σμος Επιχειρήσεων Επιβατηγού Ναυτιλίας (ΣΕΕΝ)» ει- 
δικώς εξουσιοδοτημένος προς τούτο και αφετέρου ο 
Εμμανουήλ Τσικαλάκης εκπροσωπών νομίμως εν προ- 
κειμένω την εν Πειραιεί εδρεύουσα αναγνωρισμένη 
Επαγγελματική οργάνωση «Πανελλήνιος Ένωση Πλοι¬ 
άρχων Ε. Ν. ΠάσηςΤάξεως» και ειδικώς εξουσιοδοτημέ¬ 
νος προς τούτο, συνελθόντες σήμερον είς Πειραιά για 
να ορίσουμε τον μισθό τις ειδικές αμοιβές και λοιπούς 
όρους εργασίας των Πλοιάρχων των Μεσογειακών Επι- 
βατηγώνΤουριστικών Πλοίων, απεφασίσαμεν κοινή αμ- 
φοτέρων συμφωνία τα επόμενα. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3919/07.11.2017 


Άρθρο 1 

1. Η παρούσα Συλλογική Σύμβαση ισχύει επί των: 

α. Επιβατηγών Μεσογειακών Πλοίων τα οποία εκτε- 
λούν πλόες στον Μεσογειακό χώρο, περιλαμβανομένου 
εις τούτον και του Ευξείνου Πόντου και μη δρομολογημέ¬ 
νων κατά τας περί ακτοπλοϊκών συγκοινωνιών διατάξεις 
και 

β. ΕπιβατηγώνΤουριστικών Πλοίων τα οποία εκτελούν 
τουριστικούς πλόες εντός και εκτός του Μεσογειακού 
χώρου. 

2. Το μισθολόγιο καθώς και οι πάσης φύσεως αποδοχές 
των επί των ανωτέρω επιβατηγών πλοίων εργαζομένων 
Πλοιάρχων καθορίζονται σε ευρώ. 

3. Οι πάσης φύσεως καταβολές προς τους Πλοιάρχους 
θα καλύπτονται εκ μέρους της εφοπλιστικής επιχειρήσε- 
ως δι'αντίστοιχων βεβαιώσεων εκχωρήσεωςτου ισόπο¬ 
σου συναλλάγματος, διατηρούμενων εκ παραλλήλου 
όλων των υπέρ των Πλοιάρχων εκ μέρους της πολιτείας 
υφισταμένων μέχρι σήμερον συναλλαγματικών διευ¬ 
κολύνσεων. 

Άρθρο 2 

Μισθός Ενέργειας 

1. α) Ο μηνιαίος μισθός ενεργείας και πάσης φύσεως 
επιδόματα που προβλέπονται από την προηγούμενη 
Συλλογική Σύμβαση Εργασίας παραμένουν ως κυρώ¬ 
θηκαν με την αριθμ. 2242.5-1.5/72729/2016, ΦΕΚ 2711/ 
Β/30-8-2016, για την χρονική περίοδο από 01/01/2017 
μέχρι 31/12/2017 στο ποσό των δύο χιλιάδων εννιακο- 
σίων έξι ευρώ και είκοσι ενός λεπτών (2.906,21). 

β. Ο Ύπαρχος, κάτοχος διπλώματος Α' τάξεως, που 
υπηρετεί στην κατηγορία των εν λόγω πλοίων λαμβά¬ 
νει μηνιαίο επίδομα από 01-01- 2017 έως 31-12-2017 
το ποσό των εκατόν σαράντα δύο ευρώ και είκοσι έξι 
λεπτών (142,26) πλέον του επιδόματος Υπάρχου του 
αναφερόμενου εις το άρθρο 5 παρ. 2 της Γενικής Συλ¬ 
λογικής ΣυμβάσεωςΤουριστικών Μεσογειακών Πλοίων, 
που υπεγράφη μεταξύ του Συνδέσμου Επιχειρήσεων Επι¬ 
βατηγού Ναυτιλίας και της ΠΝΟ. 

γ .Οι συνολικές αποδοχές του Πλοιάρχου σε καμία πε¬ 
ρίπτωση δεν μπορεί να είναι κατώτερες από τις συνολι¬ 
κές αποδοχές των λοιπών μελών του πληρώματος που 
προβλέπονται από την παρούσα Συλλογική Σύμβαση και 
την γενική Συλλογική Σύμβαση που υπεγράφη μεταξύ 
του Σ.Ε.Ε.Ν. και της Π.Ν.Ο. αλλ ανώτερες τούτων τουλάχι¬ 
στον κατά τρία ευρώ και ενενήντα τέσσερα λεπτά (3,94) 
μηνιαίως της διαφοράς αυτής λογιζόμενης ως ειδικού 
επιδόματος. 

δ. Οι συνολικές αποδοχές του Υπάρχου σε καμία περί¬ 
πτωση δεν μπορεί να είναι κατώτερες από τις συνολικές 
αποδοχές των Προϊσταμένων των λοιπών ειδικοτήτων. 

Άρθρο 3 

α. Δια τις τυχόν διανυόμενες εν πλω και εν λιμένι Κυρια¬ 
κές καταβάλλεται στον Πλοίαρχο ιδιαίτερη αμοιβή υπό 
τύπον επιδόματος, ανερχόμενη σε ποσοστό 22% επί του 
μισθού ενεργείας του άρθρου 2 παρ. 1 α της παρούσης. 

β. Στον Πλοίαρχο καταβάλλεται δι'έκαστον διανυόμε- 
νον εν πλω και εν λιμένι Σάββατον ένα πλήρες ημερομί¬ 


σθιον ίσον προς το 1 /22 του μηνιαίου μισθού ενεργείας 
του άρθρου 2 παραγρ. 1 α της παρούσης. 

γ. Στον Πλοίαρχο καταβάλλεται ένα πλήρες ημερομί¬ 
σθιο δι’ εκάστη αργία διανυομένην εν πλώ ή εν λιμένι 
ίσον προς το 1/22 του μηνιαίου μισθού ενεργείας του 
άρθρου 2 παραγρ. 1 α της παρούσης. 

δ. Στον Πλοίαρχο παρέχεται σαν επίδομα παραστάσε- 
ωςαπό 01-01-2017 έως 31-12-2017 το ποσό των διακο- 
σίων ογδόντα τεσσάρων ευρώ και ογδόντα ενός λεπτών 
(284,81). 

ε. Οι ημέρες αργιών εν πλώ και εν λιμένι που ορίζονται 
από την Γενική Συλλογική Σύμβαση εργασίας μεταξύ 
της ΠΝΟ και του Συνδέσμου Επιχειρήσεων Επιβατηγού 
Ναυτιλίας ισχύουν και για τους Πλοιάρχους. 

Άρθρο 4 

Χαρακτηρισμός του ναυτικού επαγγέλματος. 
Συμφωνείται ο χαρακτηρισμόςτου ναυτικού επαγγέλ¬ 
ματος ως βαρέως και ανθυγιεινού υπό τη προϋπόθεση 
ότι ο χαρακτηρισμός αυτός δεν θα έχει ουδεμία οικο¬ 
νομική επιβάρυνση για την εργοδοσία, πλην μηνιαίου 
επιδόματος από 01-01-2017 έως 31-12-2017 το ποσόν 
των είκοσι ενός ευρώ και είκοσι τριών λεπτών (21.23) 
χορηγούμενων στον Πλοίαρχο. 

Άρθρο 5 

α. Σε περίπτωση ναυαγίου, ασχέτως των άλλων απο¬ 
ζημιώσεων των οποίων δικαιούται συμφώνως προς 
τους κείμενους νόμους, παρέχεται στον Πλοίαρχο και 
ειδική αποζημίωση καθοριζόμενη από 01-01-2017 έως 
31-12-2017 στο ποσόν των χιλίων εξήντα τριών ευρώ 
και πενήντα οκτώ λεπτών (1063,58). 

β. Στον Πλοίαρχο παρέχονται επίσης έξοδα λιμένος 
για όσες ημέρες το πλοίο παραμένει στο λιμάνι, προς 
κάλυψη δαπανών που αφορούν το πλοίο, καθώς και τα 
μικροέξοδα τα σχετικά με την εξυπηρέτηση του πλοίου 
επί αποδόσει λογαριασμού. 

γ. Στον Πλοίαρχο Ε/Γ-Ο/Γ (εφ' όσον το πλοίο μεταφέ¬ 
ρει οχήματα), καταβάλλεται μηνιαίως (ως επίδομα) από 
01-01 -2017 έως 31 -12-2017 το ποσόν των εκατόν σαρά¬ 
ντα δύο ευρώ και ενενήντα ενός λεπτών (142,91). 

Άρθρο 6 

α. Ο μισθός ασθένειας ορίζεται σε κάθε περίπτωση 
ίσος με τον κατά το άρθρο 2 παραγρ. 1 α της παρούσης 
μισθό ενεργείας, σε περίπτωση δε νοσηλείας εκτός νοσο¬ 
κομείου ή κλινικής καταβάλλεται και το αντίτιμο τροφής. 

β. Στον Πλοίαρχο ο οποίος υφίσταται χειρουργική 
επέμβαση ή τραυματισμό στο πλοίο και δεν καθίσταται 
ανίκανος προς εργασία και του οποίου η θεραπεία δεν 
παρατείνεται πέραν των τεσσάρων μηνών καταβάλλεται 
ολόκληρος ο μισθός ενεργείας του άρθρου 2 παρ. Ια 
της παρούσης. 

γ. Ο μεταβαίνων να συναντήσει το πλοίο προς ανάλη¬ 
ψη της διοικήσεώς του ως Πλοίαρχος, εάν υποστεί ατύ¬ 
χημα τυγχάνει της αυτής προστασίας της οποίας τυγχάνει 
και εν τη υπηρεσία του πλοίου. 

δ. Ο Πλοίαρχος δικαιούται νοσηλείας στη Α' Θέση νο¬ 
σοκομείου ή κλινικής. 

Άρθρο 7 

Στον Πλοίαρχο παρέχεται για κάθε τουριστική περίοδο 
μια χειμερινή και δύο θερινές στολές. Οι στολές αυτές θα 
ανήκουν κατά κυριότητα στον Πλοίαρχο μετά τη λήξη 
της τουριστικής περιόδου. 

Άρθρο 8 

Μισθός παροπλισμού. 

Σε περίπτωση παροπλισμού του πλοίου, ο μηνιαίος 
μισθός του Πλοιάρχου από της ημέρας του παροπλισμού 
και μέχρι συμπληρώσεως εννεαμήνου κατ'ανώτατον 
όριον χρονικού διαστήματος εντός του αυτού ημερολο¬ 
γιακού έτους ορίζεται είς 80% επί του μισθού ενεργείας 
του άρθρου 2 παραγρ. 1 α της παρούσης. 

Σε περίπτωση που συμφωνηθεί μεταξύ ΠΝΟ και ΣΕΕΝ 
κάτι το καλύτερο σχετικώς με την υποχρέωση εννεαμή¬ 
νου επανδρώσεως του πλοίου, τούτο θα ισχύει και για 
τον Πλοίαρχο. 

Άρθρο 9 

Αντίτιμο Τροφής. 

Το ημερήσιο αντίτιμον τροφής του Πλοιάρχου και εις 
όσας περιπτώσεις δικαιούται τούτο καθορίζεται από 
01-01-2017 έως 31-12-2017 στο ποσό των δεκαπέντε 
ευρώ και ενενήντα τριών λεπτών (15,93). 

Άρθρο 10 

Αποζημίωση 

Σε κάθε περίπτωση κατά την οποία ο ναυτικός δικαι¬ 
ούται αποζημιώσεως θα καταβάλλεταιτοιαύτη και στον 
Πλοίαρχο. 

Άρθρο 11 

Δώρα Χριστουγέννων και Πάσχα. 

Τα δώρα εορτών Χριστουγέννων και Πάσχα, αντιπρο- 
σωπεύοντα αποδοχές τεσσαράκοντα πέντε (45) ημερών, 
καταργήθηκαν από 1.1.1982, ενσωματωθέντα στην κα¬ 
νονική άδεια, η οποία πλέον συνίσταται είς ενενήντα έξι 
(96) ημέρας ετησίως και υπολογίζεται κατά τα ειδικό- 
τερον καθοριζόμενα στο άρθρο 8 της μεταξύ ΠΝΟ και 
Συνδέσμου Επιχειρήσεων Επιβατηγού Ναυτιλίας Συλλο¬ 
γικής Συμβάσεως. 

Άρθρο 12 

Άδεια 

1. Ο Πλοίαρχος δικαιούται πέραν των μέχρι σήμερον 
χορηγουμένων (50) πενήντα ημερών ετήσιας άδειας και 
ετέρων (46) σαράντα έξι ημερών προς τις οποίες συμψη- 
φίσθηκαν από 1.1.1982 και εφεξής τα υπό του άρθρου 11 
της από 1.1.1982 Σ. Σ. προβλεπόμενα δώρα Χριστουγέν¬ 
νων και Πάσχα της ετήσιας αδείας ανερχομένης ούτω εις 
(96) ενενήντα έξι ημέρας, υπολογιζόμενης εις (8) οκτώ 
ημέρας διά κάθε μήνα υπηρεσίας, δια δετιςτυχόν ολιγό- 
τερεςτου μηνός ημέρες το αντίστοιχον κλάσμα. 

Η άδεια αυτή λογίζεται ως συντάξιμος χρόνος. 

2. Κατά τις ημέρες της αδείας του ο Πλοίαρχος δικαι¬ 
ούται του αναλογούντος σ' αυτές μισθού ενεργείας του 
άρθρου 2 παραγρ. Ια της παρούσης, προσαυξημένου 
με το εξ 22% επίδομα Κυριακών και το αντίτιμον τρο¬ 


φής είς πάσαν περίπτωσιν ως και τα ειδικά επιδόματα 
του άρθρου 3 της παρούσης Συλλογικής Σύμβασης. Ο 
τρόπος υπολογισμού των εν λόγω επιδομάτων του άρ¬ 
θρου 3 θα γίνεται σύμφωνα με την διαδικασία που ορίζει 
η παράγραφος 2 του άρθρου 8 περί αδειών της Σ.Σ.Ε. 
πληρωμάτων. Το ημερομίσθιο για τον υπολογισμό της 
αδείας καθορίζεται στο 1/22 του μηνιαίου μισθού ενερ- 
γείας του άρθρου 2 παραγρ. 1 α της παρούσης. 

3. Η άδεια αυτή παρέχεται στον Πλοίαρχο εφόσον το 
επιτρέπουν οι ανάγκες του πλοίου κατ'αμοιβαία συνεν- 
νόησιν μετά του πλοιοκτήτου, δύναται δε να χορηγείται 
και κατά την παραμονή του πλοίου στο λιμάνι επί επτα¬ 
ήμερον, όπως και δι' επισκευάς, ετησίαν επιθεώρησιν 
κ.λπ. Αι ημέραι κατάπλου και απόπλου δεν λογίζονται 
ως ημέρες αδείας αλλά ως ημέρες εργασίας. 

Σε κάθε άλλη περίπτωση η χορηγούμενη άδεια δεν 
είναι δυνατόν να δοθεί δια χρονικόν διάστημα μικρότε- 
ρον των επτά ημερών. 

Για κάθε άλλη περίπτωση που δεν καλύπτεται από τα 
προαναφερόμενα θα ισχύσουν τα προβλεπόμενα από 
τη Γενική Συλλογική Σύμβαση μεταξύ ΣΕΕΝ και ΠΝΟ. 

Άρθρο 12 β 

Επιβατηγό - Οχηματαγωγά πλοία γραμμής 

Ελλάδας - Ιταλίας 

Στις δρομολογιακές γραμμές όλων των Ε/Γ πλοίων Ελ¬ 
λάδας- Ιταλίας, θα χορηγείται στον Πλοίαρχο μια επιπλέ¬ 
ον μέρα ασφάλισης ανά μήνα σαν αντιστάθμισμα για την 
μη χορηγηθείσα διανυκτέρευση μιας μέρας κάθε μήνα 
και μέχρι του συνόλου των δέκα (10) ανά έτος. 

Άρθρο 13 

Έναρξη καταβολής μισθού. 

1. Σε περίπτωση που ο Πλοίαρχος θα ταξιδεύσει για να 
συναντήσει το πλοίο για την διακυβέρνηση του οποίου 
προσελήφθη, δικαιούται τον μισθό ενεργείας της παρ.1 α 
του άρθρου 2 της παρούσης από της ημέρας αναχωρή- 
σεως για το ταξίδι αυτό. 

2. Τα υπό των άρθρων 3 και 4 της παρούσης προβλε¬ 
πόμενα επιδόματα παρέχονται από της ημέρας ναυτο- 
λογήσεωςτου Πλοιάρχου. 

Άρθρον14 

Επίλυση Διαφορών. 

Κάθε διαφορά που προκύπτει περί την εφαρμογή και 
ερμηνεία των όρων της παρούσης Συλλογικής Συμβά¬ 
σεως επιλύεται διαιτητικούς σύμφωνα προς τα καθορι¬ 
ζόμενα στο άρθρο 30 της Συλλογικής Συμβάσεως της 
υπογραφείσης μεταξύ του Συνδέσμου Επιχειρήσεων 
Επιβατηγού Ναυτιλίας και της Πανελλήνιας Ναυτικής 
Ομοσπονδίας. 

Άρθρον15 

Δικαίωμα επιλογής Πλοιάρχου. 

Οι Πλοίαρχοι που αφορά η παρούσα Συλλογική Σύμ¬ 
βαση προσλαμβάνονται εκ των τακτικών μελών της Πα¬ 
νελλήνιας Ένωσης Πλοιάρχων Ε.Ν. πάσης τάξεως κατ' 
απόλυτον εκλογήν του πλοιοκτήτου. 

Άρθρον16 

Τα δύο συμβαλλόμενα μέρη συμφωνούμε να επιτρέ¬ 
πεται η πρόσληψη σπουδαστών κυρίως της ναυτικής 
εκπαίδευσης (ΑΕΝ,ΤΕΧΝ. ΛΥΚΕΙΑ, ΛΥΚΕΙΑ ΓΥΜΝΑΣΙΑ και 
αντίστοιχες Ναυτικές Σχολές του εξωτερικού) ανεξάρτη¬ 
τα περιορισμού (υφισταμένης νομοθεσίας) ως προς τον 
αριθμό των σπουδαστών. 

Η πρόσληψη από τον πλοιοκτήτη θα γίνεται με την 
ειδικότητα του εκπαιδευόμενου και θα είναι υποχρε¬ 
ωμένος (ο πλοιοκτήτης) να καταβάλλει τα έξοδα με¬ 
τάβασης και παλιννόστησης, την ενδιαίτηση γενικά 
καθώς και την ιατροφαρμακευτική περίθαλψη του 
εκπαιδευόμενου κατά το διάστημα της υπηρεσίας του 
στο πλοίο μόνο. 

Ο μισθός του εκπαιδευόμενου θα συμφωνείται κατά 
ελευθέραν συμφωνίαν και δεν θα υπερβαίνει οπωσδή¬ 
ποτε το μισθό του Δοκ. Πλοιάρχου. 

Άρθρο 17 

Στον Πλοίαρχο καταβάλλεται ειδικόν επίδομα από 
01-01-2017 έως 31-12-2017 το ποσόν των εβδομήντα 
ευρώ και πενήντα πέντε λεπτών (70,55) όταν το πλοίο 
διέλθει τις Μεγάλες Λίμνες Καναδά, την Διώρυγα του 
Σουέζ και την Διώρυγα του Παναμά (ΡΑΝΑΜΑ ΈΑΝΑΕ). 

Το εν λόγω επίδομα καταβάλλεται άπαξ και για την 
πρώτη και μόνο διέλευση ανεξαρτήτως των τυχόν επα- 
κολουθησομένων εντός τριάκοντα ημερών, άλλων διε¬ 
λεύσεων. 

Άρθρο 18 

Εισφορές υπέρ της Εστίας Ναυτικών. 

1. Η μηνιαία εισφορά των πλοιοκτητών και των ναυ¬ 
τικών υπέρ της Εστίας Ναυτικών καθορίζονται από τις 
διατάξεις των εδαφίων α’ και β' παρ. 1 του άρθρου 7 
του ν.δ. 92 (ΦΕΚ 169/1973) ως ετροποποιήθησαν με το 
άρθρο 22 του νόμου 1085/1980. 

2. Οι ανωτέρω εισφορές υπολογίζονται επί του υπό 
των Συλλογικών Συμβάσεων καθοριζομένου μηνιαίου 
μισθού ενεργείας του άρθρου 2 παραγρ. 1 α της παρού- 
σης και δεν επεκτείνονται στα πάσης φύσεως επιδόμα¬ 
τα, στην αποζημίωση λόγω καταγγελίας της συμβάσεως 
ναυτολογήσεως, ναυαγίου, αδείας, ασθένειας ή εργατι¬ 
κών ατυχημάτων. 

Άρθρο 19 

Οικογενειακά Επιδόματα. 

Οι πλοιοκτήτες περί ών η παρούσα συλλογική σύμβα¬ 
ση, καταβάλλουν ποσοστό 2% μη δυνάμενο να αυξηθεί 
περαιτέρω, συμφώνως προς το άρθρο 25 του νόμου 
1085/1980, εισπρατόμενον υπό του ΝΑΤ, με σκοπό τη 
χορήγηση οικογενειακών επιδομάτων στους Έλληνες 
ναυτικούς. Το ανωτέρω ποσοστό ομού μετά του εξ' ενός 
επίτοις εκατόν (1%) ποσοστού συμμετοχής του ναυτικού 
υπολογίζεται επί των υποκειμένων εις εισφοράν υπέρ 
του ΝΑΤ αποδοχών των ναυτικών. 


Άρθρο 20 

Επικουρική Ασφάλιση 

Οι πλοιοκτήτες περί των οποίων η παρούσα Συλλογι¬ 
κή Σύμβαση καταβάλλουν ποσοστό εκ δύο τοις εκατό 
(2%) και ήδη μετά την ψήφιση των νόμων 4052/2012, 
4336/2015, 4387/2016, ποσοστό εκ τρία και μισό τοίς 
εκατό (3,5%), όπως εξειδικεύεται χρονικά στο άρθρο 97 
του ν. 4387/2016, μη δυνάμενο ν' αυξηθεί περαιτέρω, 
σύμφωνα με το άρθρον 28 του νόμου 1220/1981, ει- 
σπραττόμενο υπό του ΝΑΤ με σκοπό την παροχή στους 
Έλληνες Ναυτικούς επικουρικής σύνταξης. Το ανωτέρω 
ποσοστό μαζί με το ποσοστό δύο τοις εκατό (2%) και 
ήδη μετά την ψήφιση των νόμων 4052/2012,4336/2015, 
4387/2016, τρία και μισό τοις εκατό (3,5%) όπως εξειδι¬ 
κεύεται χρονικά στο άρθρο 97 του ν. 4387/2016 ποσοστό 
συμμετοχής του ναυτικού υπολογίζεται επί των υποκειμέ¬ 
νων σε εισφορά υπέρ του ΝΑΤ αποδοχών των ναυτικών. 

Άρθρο 21 

Έναρξις - Λήξις ισχύος. 

α. Η ημερομηνία ενάρξεως ισχύοςτης παρούσης συλ¬ 
λογικής συμβάσεως ορίζεται η 1 η Ιανουάριου 2017 και 
λήξεως η 31 η Δεκεμβρίου 2017. 

β. Κατά το διάστη μα της ισχύος της Σ.Σ. δύναται να τρο¬ 
ποποιηθεί αυτή μόνο κατόπιν κοινής εγγράφου συμφωνί¬ 
ας των συμβαλλομένων μερών. Πέραν των ανωτέρω, κατά 
τα λοιπά μη προβλεπόμενα υπό της παρούσης ισχύει ότι 
και στη Γενική Συλλογική Σύμβαση εργασίας στα Επιβατη¬ 
γό - ΜεσογειακάΤουριστικά πλοία μεταξύ ΣΕΕΝ και ΠΝΟ. 

γ. Η παρούσα Συλλογική Σύμβαση συντάχθηκε σε τρία 
πρωτότυπα εκ των οποίων από ένα αντίτυπο έλαβαν τα 
συμβαλλόμενα μέρη, το δε τρίτο θέλει κατατεθεί στο 
Υπουργείο Ναυτιλίας και Νησιωτικής Πολιτικής προς 
κύρωση, υπογράφεται δε ως έπεται. 

Οι Συμβαλλόμενοι 

Για τον Σύνδεσμο Επιχειρήσεων 
Επιβατηγού Ναυτιλίας 

Ο ΠρόεδροςΤ.Σ.Υ. Ο Γεν. Γραμματέας Τ.Σ.Υ. 

ΜΙΧΑΛΗΣ ΣΑΚΕΛΛΗΣ ΑΔΑΜΑΝΤΙΟΣ ΚΡΑΣΑΝΑΚΗΣ 

Για την Πανελλήνια Ένωση 
Πλοιάρχων Ε.Ν. πάσης τάξεως 

Ο ΠρόεδροςΤ.Σ.Υ. 

ΕΜΜΑΝΟΥΗΛ ΤΣΙΚΑΛΑΚΗΣ 

Η απόφαση αυτή με το κείμενο της κυρούμενης Συλ¬ 
λογικής Σύμβασης να δημοσιευθούν στην Εφημερίδα 
της Κυβερνήσεως. 

Πειραιάς, 27 Οκτωβρίου 2017 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 

